จริงไหมที่ AI ฉลาดกว่าคน? ผลวิจัยพบ AI ของทุกค่ายฉลาดน้อยกว่าเด็ก 6 ขวบ Siri รั้งอันดับท้าย
 เทคโนโลยีต่างๆ ในปัจจุบันก้าวกระโดดไปอย่างมาก ปัญญาประดิษฐ์ หรือ AI ที่เคยเป็นเรื่องในจินตนาการเมื่อหลายสิบปีก่อนกลายเป็นส่วนหนึ่งในชีวิตประจำวันของเราโดยแทบไม่รู้สึกตัว แต่ถึงอย่างนั้นเหล่า AI ก็ดูเหมือนจะต้องพัฒนาอีกมาก เพราะไม่สามารถตอบสนองได้อย่างที่มนุษย์โต้ตอบกัน คำถามถึงความฉลาดของเหล่า AI นำมาสู่รายงานวิชาการที่พบว่า ปัญญาประดิษฐ์ชื่อดังของ Apple อย่าง Siri มีความฉลาดทางปัญญา (IQ) น้อยกว่าเกือบสองเท่าของ AI จาก Google ข้อมูลนี้อ้างอิงจากสิ่งที่ผู้วิจัยเรียกว่า รูปแบบความฉลาดมาตรฐาน โดยระบบจะได้รับข้อมูลจากโลกภายนอกที่ปัญญาประดิษฐ์จะต้องแปลงข้อมูลให้เป็นรูปแบบที่ระบบสามารถประมวลผลได้ และจำเป็นต้องใช้ความรู้ในทางสร้างสรรค์ได้ และท้ายที่สุดจะต้องสามารถสะท้อนองค์ความรู้กลับได้ด้วย งานเขียนโดยนักวิจัยชาวจีน 3 คน เปิดเผยว่า ปีที่แล้ว AI ของ Google มี IQ 47.28 ล้ำกว่าระบบค้นหาเลื่องชื่ออย่าง Baidu ที่มีคะแนน 32.92 และมากกว่า Bing ของ Microsoft ที่มีคะแนน 31.98 ส่วน Siri มีความฉลาดทางปัญญาเพียง 23.94 แต่ถึงอย่างนั้นก็ไม่มีระบบปัญญาประดิษฐ์ของค่ายไหนเลยที่มีความฉลาดทางปัญญามากกว่าเด็กอายุ 6 ขวบ ที่มีค่าเฉลี่ยอยู่ที่ 55.5 และไม่ต้องพูดถึงกรณีของวัยรุ่นอายุ 18 ปี ที่มีคะแนน IQ ระดับ 97 อย่างไรก็ตาม พวกเขาพบว่า AI ของ Google และ Microsoft สามารถพัฒนาให้ฉลาดขึ้นได้มากที่สุดในช่วงที่ผ่านๆ มา โดยในปี 2014 ปัญญาประดิษฐ์ของ Google มีคะแนน 26.5 และสำหรับ Microsoft แย่กว่า Siri อย่างมาก ด้วยคะแนน 13.5 เท่านั้น ทั้ง Google Microsoft และ Apple ต่างทำการวิจัยในประเด็นเทคโนโลยีปัญญาประดิษฐ์มาอย่างต่อเนื่อง เพื่อเสริมสร้างศักยภาพในการตรวจจับคำสั่งเสียง ตรวจจับภาพ และส่วนอื่นๆ แม้ผลจะออกมาตามรายงาน การเปรียบเทียบปัญญาประดิษฐ์ที่มีอยู่ก็เป็นเรื่องที่ทำได้ยาก และต้องมีการวิจัยอย่างต่อเนื่องในอนาคต ลำดับความฉลาดอ้างอิง:
คำถามถึงความฉลาดของเหล่า AI นำมาสู่รายงานวิชาการที่พบว่า ปัญญาประดิษฐ์ชื่อดังของ Apple อย่าง Siri มีความฉลาดทางปัญญา (IQ) น้อยกว่าเกือบสองเท่าของ AI จาก Googleในปีก่อน AI ของ Google มี IQ 47.28 ล้ำกว่าระบบค้นหาเลื่องชื่ออย่าง Baidu ที่มีคะแนน 32.92 และมากกว่า Bing ของ Microsoft ที่มีคะแนน 31.98 ส่วน Siri มีความฉลาดทางปัญญาเพียง 23.94ไม่มีระบบปัญญาประดิษฐ์ของค่ายไหนเลยที่มีความฉลาดทางปัญญามากกว่าเด็กอายุ 6 ขวบ ที่มีค่าเฉลี่ยอยู่ที่ 55.5 และไม่ต้องพูดถึงกรณีของวัยรุ่นอายุ 18 ปี ที่มีคะแนน IQ ระดับ 97